نفرتيتى Nefertiti كانت بتتنطق فى وقتها حاجة زى نفراتى ː تا (حوالى 1370 قبل الميلاد—حوالى 1330 قبل الميلاد), معنى اسمها "الجميلة وصلت", كانت الزوجه الملكيه العظمى للملك المصرى امنحوتپ الرابع اللى سمى نفسه أخناتون فرعون الاسرة الثامنة عشر المشهور, و حماة توت عنخ امون. نفرتيتى كانت كمان معروفه فى كل أنحاء مصر بسبب جمالها و انها كانت فخورة جدا برقبتها الطويلة, زى رقبة البجعة. و انها حتى اخترعت ماكياجها باستخدام نبات الجالينا. اسمها تقريبا يترجم ل "الجميلة (او الكمال) وصلت". اسمها كمان هو اسم نوع من العقود ممدود من الذهب الخالص و الجواهر, و اسمه نيفر. بعض العلما بيعتقدو أن نفرتيتى حكمت مصر لفترة قصيرة بعد وفاة جوزها وقبل حكم توت عنخ امون تحت اسم انخبورور (نفرنفرواتون) لكن ده مش مؤكد . شاركت الملكة نفرتيتى جوزها فى عبادة الديانة الجديدة وهى عبادة أتون قوة قرص الشمس وكانت هى و جوزها الوسيط بين الشعب وأتون, ومن ألقابها الملكية الزوجة الملكية العظمى, و نفرتيتى خلفت من أخناتون ست بنات: ميريت أتون اللى اتولدت فى طيبة قبل الأنتقال ل أخت أتون. مكت أتون. عنخس ان با أتون و اللى اتجوزت توت عنخ امون. نفرنفرو أتون تاشيرى.